Μιλώντας στο δείπνο εργασίας του Συνδέσμου Βιομηχανιών Ελλάδος (ΣΒΕ) την Παρασκευή στη Θεσσαλονίκη, ο διοικητής της Τραπέζης της Ελλάδας, Γιάννης Στουρνάρας, χτύπησε για μία ακόμη φορά «καμπανάκια», με το βάρος να πέφτει σε ζητήματα που αφορούν πλήθος πολιτών.

Συγκεκριμένα, σημαντικότερο δημοσιονομικό κίνδυνο μακροπρόθεσμα θεωρεί την εφαρμογή των αποφάσεων της Ολομέλειας του Συμβουλίου της Επικρατείας, που κρίνουν αντισυνταγματικές προγενέστερες περικοπές στις συντάξεις, υποστηρίζοντας πως δρα επιβαρυντικά στην ανάλυση της βιωσιμότητας του δημόσιου χρέους.

Από το στόχαστρο του υπουργού Οικονομικών της κυβέρνησης Σαμαρά δεν ξέφυγε και η πρόσφατη αύξηση του κατώτατου μισθού κατά 10,9% και η κατάργηση του υποκατώτατου, με τον ίδιο να υποστηρίζει πως σε συνδυασμό με τυχόν ανατροπή μεταρρυθμίσεων προς βελτίωση της ευελιξίας στην αγορά εργασίας, «ενδέχεται να καθυστερήσουν την αποκλιμάκωση της ιδιαίτερα υψηλής ανεργίας και να στρέψουν ορισμένες επιχειρήσεις προς άτυπες μορφές απασχόλησης».

Ο διοικητής της ΤτΕ αναφέρθηκε φυσικά και στην υψηλή φορολογία και τις καθυστερήσεις στην υλοποίηση του προγράμματος ιδιωτικοποιήσεων, εκτιμώντας πως ενδέχεται να επηρεάσουν αρνητικά την επενδυτική εμπιστοσύνη και τις προοπτικές της ελληνικής οικονομίας. Την ίδια ώρα, κινδύνους για την πορεία της οικονομίας προκύπτουν κατά τον ίδιο και από την αργή απομείωση του όγκου των Μη Εξυπηρετούμενων Δανείων, καθώς και από το ότι τα ομόλογα του ελληνικού Δημοσίου δεν έχουν ακόμη αποκτήσει καθεστώς επενδυτικής βαθμίδας και οι αποδόσεις τους αποκλιμακώνονται με πολύ αργούς ρυθμούς.

Αναφερόμενος στα πρωτογενή πλεονάσματα, υποστήριξε ότι η διατήρησή τους σε υψηλά επίπεδα για παρατεταμένη χρονική περίοδο (πχ, 3,5% του ΑΕΠ ώς το 2022), επιδρά αρνητικά στην ανάπτυξη, αλλά και στη βιωσιμότητα του δημόσιου χρέους. ¨Η περιοριστική επίδραση των μεγάλων πρωτογενών πλεονασμάτων είναι σχετικά εντονότερη, επειδή συνοδεύεται από σχετικά υψηλή φορολογία. Λαμβάνοντας μάλιστα υπόψη ότι το δημόσιο χρέος ώς ποσοστό του ΑΕΠ ήταν περίπου 180% στο τέλος του 2018, προκύπτει ότι μια επιπλέον ποσοστιαία μονάδα οικονομικής ανάπτυξης είναι κατά 1,8 φορές πιο πολύτιμη για τη μείωση του δημόσιου χρέους από ό,τι μια επιπλέον ποσοστιαία μονάδα πρωτογενούς πλεονάσματος¨ είπε χαρακτηριστικά.

«Η ελληνική οικονομία συνεχίζει να αναπτύσσεται, παρά τη μεγάλη επιβράδυνση της παγκόσμιας και τις σημαντικές προκλήσεις και κινδύνους που αντιμετωπίζει. Για να τεθεί σε στέρεες βάσεις η ανάκαμψη της οικονομίας θα πρέπει να συνεχιστούν απρόσκοπτα η υλοποίηση των μεταρρυθμίσεων, οι ιδιωτικοποιήσεις, η ταχεία αποκλιμάκωση του αποθέματος των μη εξυπηρετούμενων δανείων και μείωση των υψηλών φορολογικών συντελεστών» δήλωσε μεταξύ άλλων κατά την παρέμβασή του, ενώ προχώρησε στην πρόταση πέντε παρεμβάσεων πολιτικής, «για να αντιμετωπιστούν οι προκλήσεις που αντιμετωπίζει η ελληνική οικονομία»

Συγκεκριμένα, ο Γ. Στουρνάρας προτείνει: